હૈદરના પ્રમોશન દરમિયાન શાહિદ કપૂર સતત કહેતા રહ્યાં કે હૈદર તેમના દસ વર્ષના કૅરિયરની બેસ્ટ ફિલ્મ છે અને ફિલ્મમાં સાચે જ તેમણે જોરદાર અભિનય કર્યો છે. તબ્બુના અભિનયના પણ જેટલા વખાણ કરાય, કરી શકાય છે. એક લાચાર મુસ્લિમ મહિલા અને મજબૂર માતાનો રોલ તબ્બુથી બહેતર કોઈ ન કરી શક્યો હોત. બીજી બાજુ શ્રદ્ધા કપૂર પણ પોતાનામાં બેસ્ટ છે. જોકે તેમના ભાગે વધુ સીન્સ નથી. છતા જેટલા સીન્સ તેમના ભાગે આવ્યા, તેમણે ભરપૂર જીવ્યા છે. પોતાના પિતા અને પ્રેમીમાંથી કોઈ એકની પસંદગીની કશ્મકશને શ્રદ્ધાએ ખૂબીપૂર્વક નિભાવ્યું છે, તો વિલન તરીકે કે કે મેનન પણ લાજવાબ છે. વિશાલે એક ટચિંગ ફિલ્મ બનાવી છે. કાશ્મીરની વાદીઓ, લોકેશન, સંગીત બધુ અવ્વલ દરજ્જાનું છે.